Alexander Papa IV. dedit Priuilegiū, Quod Cluniacensis Abbas non teneatur, nec quilibet superior in Ordine Cluniacēsi, ad receptionem vel prouisionem cuiusquam de beneficiis Ecclesiasticis regularibus vel sæcularibus per litteras Apostolicas. Sed cū vacauerint, libere possint per eos conferri, nisi litteræ ipsæ Apostolicæ impetrandæ de indulto huiusmodi plenam  expressam fecerint mentionem; Et excommunicationis, suspensionis  interdicti sentētiæ propter hoc contra ipsos latæ sunt irritæ  inanes. Item Bulla eiusdem Alexādri Papæ IV. de procurationibus, quando præscribuntur, non soluendis, cum decreto decernens irritum. Item Bulla alia eiusdem, de procurationibus in victualibus moderatis tantum persoluendis a debentibus dictas procurationes:  sententiæ propter hoc in contrarium latæ per Ordinarios non valent. Item Priuilegium eiusdē Alexandri Papæ IV. Quod si Prælati visitauerint Ecclesias Cluniac.  præsumpserint excedere numerum euectionū  personarum constitutum: vel si aliquis de eorum familia pecuniam, vel aliud petierit propter procurationem tantum in victualibus moderatam, Cluniacenses possunt libere denegare,  sententiæ non valent in contrarium latæ in Ecclesiasticos, Religiosos, vel Clericos, cum decreto. Item aliud Priuilegium eiusdem, Quod Cluniacenses possunt percipere decimas de noualibus redactis nouiter ad culturam, infra parrochias illorum, quibus ipsi Cluniacenses pro ea portione, pro qua percipiunt decimas veteres. Item Bulla eiusdem, Quod Cluniacenses non possunt compelli ad accedendum ad Capitula Prouincialia, seu alterius Ordinis quam Cluniacensis.